L 282/208
MT
Il-Ġurnal Uffiċjali tal-Unjoni Ewropea
31.10.2022
TAQSIMA V PRODOTTI MINERALI
KAPITOLU 25 MELĦ; KUBRIT; MATERJALI TAL-ART U L-ĠEBEL; MATERJALI TAT-TIKĦIL, ĠIR U SIMENT Noti 1.
Ħlief meta l-kuntest tagħhom jew in-nota 4 ta’ dan il-kapitolu jitolbu mod ieħor, l-intestaturi ta’ dan il-kapitolu jkopru biss prodotti fl-istat grezz tagħhom jew li nħaslu (anki jekk b’sustanzi kimiċi li jneħħu l-impuritajiet mingħajr ma jibdlu l-istruttura tal-prodott), li tfarrku, ġew mitħuna, magħmulin trab, levigati, mgħarblin, magħżulin, ikkonċentrati permezz tal-flotazzjoni, separati b’mod manjetiku jew proċessi fiżiċi jew mekkaniċi oħrajn (ħlief il-kristallizzazzjoni), iżda mhux prodotti li ġew inkaljati, ikkalċinati, miksubin permezz tat-taħlit jew soġġetti għall-ipproċessar iktar minn dak imsemmi f’kull intestatura.
Il-prodotti ta’ dan il-kapitolu jista’ jkollhom aġent kontra t-trab miżjud magħhom; sakemm din iż-żieda ma tagħmilx il-prodott partikolarment adattat għal użu speċifiku milli għal użu ġenerali. 2.
Dan il-kapitolu ma jkoprix: (a) kubrit sublimat, kubrit preċipitat jew kubrit kollojdali (l-intestatura 2802); (b) kuluri tal-materjali tal-art b’kontenut ta’ 70 % jew iktar skont il-piż ta’ ħadid ikkombinat evalwat bħala Fe2O3 (l-intestatura 2821); (c) medikamenti jew prodotti oħrajn tal-Kapitolu 30; (d) preparati tal-fwejjaħ, kożmetiċi jew tat-twaletta (il-Kapitolu 33); (e) it-taħlita għat-tablit tad-dolomit (l-intestatura 3816); (f) blokok għall-pavimentar, kurduni jew ċangaturi (l-intestatura 6801); kubi tal-mużajk jew simili (l-intestatura 6802); tisqif, lavanji għall-kisi jew għas-saff kontra l-umdità (l-intestatura 6803); (g) ġebel prezzjuż jew semiprezzjuż (l-intestatura 7102 jew 7103); (h) kristalli kkoltivati (għajr l-elementi ottiċi) li ma jiżnux inqas minn 2,5 g kull waħda, tal-klorur tas-sodju jew tal-ossidu talmanjeżju tal-intestatura 3824; l-elementi ottiċi tal-klorur tas-sodju jew tal-ossidu tal-manjeżju (l-intestatura 9001); (ij) ġibs tal-biljard (l-intestatura 9504); jew (k) ġibs għall-kitba jew għat-tpinġija jew ġibs tal-ħajjata (l-intestatura 9609). 3.
Kwalunkwe prodott li jista’ jiġi kklassifikat fl-intestatura 2517 u fi kwalunkwe intestatura oħra tal-kapitolu jrid jiġi kklassifikat fl-intestatura 2517. 4.
L-intestatura 2530 tapplika, inter alia, għal: vermikulit, perlit u kloriti, mhux espanduti; kuluri tal-materjali tal-art, kemm jekk ikkalċinati jew imħalltin flimkien u kemm jekk le; ossidi tal-ħadid bil-majka naturali; meerschaum (kemm jekk f’partijiet illustrati u kemm jekk le); ambra; meerschaum agglomerat u ambra agglomerata, fi pjanċi, vireg, stikek jew forom simili, mhux maħdumin wara x-xogħol bil-mol; ġett; stronzjanit (kemm jekk ikkalċinat u kemm jekk le), għajr l-ossidu tal-istronzju; partijiet imkissrin taċ-ċaqquf, tal-briks jew tal-konkos.